[Video] Trokdrywer roskam betogende studenteJosh Bergh “Die boodskappie gaan vir pienk, pers, groen, rooi, pikswart, blou … maak nie saak nie. Dis vir julle almal (sic),” sê Josh Bergh in die video wat teen Donderdagoggend meer as 42 000 keer op Facebook gedeel en meer as 520 000 keer gekyk is. “Hoe de hel kan jy studeer vir ŉ graad maar jy doen onnoselike dade? Jy brand jou eie universiteit af, biblioteke, toilets, whatever want julle sal nou enigiets afbrand net om ŉ punt te bewys wat nie eers sin maak nie. Mense loop en seermaak en goed. Vir wat? Jy gaan niks bereik nie. As jy wil hê iets moet gebeur of jy wil iets bereik, doen dit op ŉ wyse waar mense jou gaan kop toe vat. Jy brand nou eintlik outomaties goed af wat jy weer moet gaan gebruik en wat die government weer moet geld voor uitgee om daai goed te herstel, maar jy wil hê fees must fall (sic).” Bergh versoek die betogende studente hierna om hom ŉ “groot guns” te bewys. “Gaan study weer julle history en kyk wat het julle voorvaders gedoen. Die manier wat julle dit loop doen is totaal en al verkeerd. Dit is verregaande. Ek stem nie saam met die k*k nie. Kry net rigting in julle lewe asseblief en wees ŉ bietjie civilised want julle is uit orde uit vir studente wat leer vir iets (sic),” sluit Bergh af. Gewelddadige betogings woed sedert Maandagaand op verskeie universiteitskampusse oor die hele land nadat dr. Blade Nzimande, minister van hoër onderwys, die klasgeld vir volgende jaar aangekondig het. WAARSKUWING: Die video bevat kru-taal. SORRY BUT EK VOEL NET SO WANT EK IS BY DIT!!!#TRUCKER#TOUWSOFNIKS Posted by Josh Drizzy Bergh on Wednesday, September 21, 2016